kardosdrur/scandi-wiki huggingface dataset:
Johannes Jensen (1818-1873)

Johannes Jensen (1818 i København – 23. maj 1873 sammesteds) var en dansk maler.

Karriere 
Hans forældre var skibsfører Johannes Jensen og Sophie Emilie Poulsen (anden gang gift med snedker Valentin), kom efter sin konfirmation fem år i malerlære hos malermester J.H. Gradt (blev svend 1838) og begyndte samtidig (1832) at besøge Kunstakademiet, hvor han med afbrydelser gik til 1846.

Efter at have uddannet sig til portrætmaler begyndte han at udstille på Charlottenborg 1843 og udstillede siden jævnt, om end ikke meget, indtil 1869. Foruden portrætter udstillede han også nogle genrebilleder og udførte altertavler til Ansgar Kirke og flere kirker på Fyn. Efter sigende skal han have været nogle år i Nordamerika, sandsynligvis mellem 1869-72. Han arbejdede i tidens sødladne stil, som var blevet gjort populær af bl.a. Carl Bloch. Jensen har desuden leveret forlæg til litografier for I.W. Tegner & Kittendorff (bl.a. af Adam Oehlenschläger (1851) og A.S. Ørsted (1853)). Han døde i København den 23. maj 1873.

Han blev gift 16. juli 1851 på Frederiksberg med Hansine Emilie Hoffgaard (ca. 1821 i København - 8. juni 1876 smst.), datter af toldbetjent Christian Frederik Hoffgaard og Pauline Florentine Galschiøtt.

Han er begravet på Assistens Kirkegård.

Værker

Portrætter 
 Portræt af en gammel sømand med pelshue (udstillet 1843, Thorvaldsens Museum)
 Bertel Thorvaldsen (1843, Teatermuseet i Hofteatret, tidligere i Johan Hansens samling)
 Flere portrætter af Thorvaldsen (uden år, Thorvaldsens Museum)
 Etatsråd L.N. Hvidt (1848, Københavns Museum, gentagelse 1860, Københavns Rådhus)
 Statsminister A.S. Ørsted (udstillet 1852)
 Blomstermaler J.L. Jensen (udstillet 1852)
 Legatstifter Carl Ancker (1857, Det Nationalhistoriske Museum på Frederiksborg Slot)
 Professor F.C. Sibbern (udstillet 1860, Jægerspris Slot)
 General Wilhelm Carl Bernt Stricker (1848, Det Nationalhistoriske Museum på Frederiksborg Slot)
 Komponist Emil Horneman (1851, Det Nationalhistoriske Museum på Frederiksborg Slot)
 Marinemaler Vilhelm Melbye (1851)
 Gehejmearkivar C.F. Wegener (1862, Jægerspris Slot)
 Civil våbenbroder med ridderkors og lyst overskæg (1872, Museet på Koldinghus)
 Skuespiller Michael Wiehe
 Landskabsmaler Frederik Kraft (forhen i Johan Hansens samling)
 Forfatter W.I. Karup
 Professor H.C. Ørsted
 Maler Geskel Saloman
 Kong Frederik VII (Museet på Koldinghus)
 Barneportræt og studie af hænder (Vejle Kunstmuseum)
 Kopi af maleri af Adam Oehlenschläger tilskrevet J.L. Lund fra 1809 (uden år, Bakkehusmuseet)

Historie-, landskabs og genremalerier 
 Sankt Ansgar (maleri til sdr. sidealter, opsat 1854-56, Sankt Ansgar Kirke)
 En ungarsk musefænger (udstillet 1860)
 Lader de små børn komme til mig (maleri isat ældre altertavle, 1865, Kværndrup Kirke)
 Kristus i Getsemane (midterfelt i altertavle, 1866, Ryslinge Kirke)
 Parti fra Vedbæk (Toldstedet ved Alexandria) (ca. 1850, Rudersdal Museer)
 Ved Roskilde by (Roskilde Museum)
Desuden repræsenteret på Øregaard Museum. Tegninger i Vejle Kunstmuseum og på Frederiksborgmuseet

Kilder 
 

Malere fra Danmark
Personer fra København
Portrætmalere
Danskere i 1800-tallet
P.C. Bang

Peter Christopher Bang (født 1. november 1829 i København, død 14. oktober 1905 sammesteds) var en dansk officer og militærhistoriker.

Karriere 
P.C. Bang var søn af kancellisekretær, senere herredsfoged og etatsråd Claus Bang (1792-1868) og hustru Inger Marie født Zimmer (1799-?), blev student 1847 (privat dimitteret) og tog filosofikum 1848. 1853-55 var han elev på Den kongelige militære Højskole og blev uddannet artilleriofficer. Han blev sekondløjtnant 1853, premierløjtnant 1858 og deltog i krigen 1864 ved 7. batteri og udmærkede sig ved Vejle.

Efter krigen blev Bang 1867 kaptajn ved 1. Artilleribataljon, 1881 oberstløjtnant, 1892 oberst og fik 7. november 1894 afsked på grund af alder.

Han blev Ridder af Dannebrogordenen 29. marts 1864 og 26. maj 1883 Dannebrogsmand og 28. juli 1894 Kommandør af 2. grad af Dannebrog.

Historisk virke 
P.C. Bang forrettede tjeneste ved Tøjhuset, hvor han sammen med Otto Blom fik til opgave at nyordne den historiske våbensamling (nu Tøjhusmuseet), hvilket dog indskrænkedes til en ved hans død ufuldendt katalogisering. Bang påbegyndte i 1870 et stort anlagt værk om det danske artilleris historie, som forblev ufuldendt, men som fylder 4½ hyldemeter i Rigsarkivet.

Desuden skrev han biografier om danske artilleriofficerer til C.F. Brickas Dansk Biografisk Leksikon.

Bang ægtede 14. februar 1880 Caroline Amalie Frederikke Lorentz (9. maj 1843 - 2. november 1906), datter af skrædder Johan Joachim Frederik Lorentz (1799-1866) og Maren Sophie Henningsen (1807-1886).

Kilder 
 Historisk tidsskrift, (1966), s. 695.
 Slægtsside 

Artilleriofficerer fra Danmark
Kommandører af Dannebrog
Militærhistorikere fra Danmark
Faglitterære forfattere fra Danmark
Personer i den 2. Slesvigske Krig fra Danmark
Danskere i 1800-tallet
Danskere i 1900-tallet
Personer fra København
Dansksprogede forfattere fra Danmark
Bellahøj-Utterslev Sogn

Bellahøj-Utterslev Sogn er et sogn i Bispebjerg-Brønshøj Provsti (Københavns Stift). Sognet ligger i Bellahøj i Københavns Kommune (Region Hovedstaden). Indtil Kommunalreformen i 2007 lå det i Københavns Kommune (Københavns Amt), og indtil Kommunalreformen i 1970 lå det i Sokkelund Herred (Københavns Amt). I Bellahøj-Utterslev Sogn ligger Bellahøj Kirke og Utterslev Kirke.

Sognet blev oprettet 2. december 2012 ved en sammenlægning af Bellahøj Sogn og Utterslev Sogn.

Eksterne kilder og henvisninger 

 
 

Sogne i Københavns Kommune
Sogne i Københavns Stift
Sogne i Københavns Amt
Etableret i 2012
Merlin (sæson 2)

Sæson to af Merlin, er en britisk fantasy tv-serie, der begyndte den 19. september 2009 og sluttede den 19. december 2009. Sæson 2's regelmæssige skuespillere inkluderer Colin Morgan, Bradley James, Katie McGrath, Angel Coulby, Anthony Head, Richard Wilson, og John Hurt som er stemme for den Store Drage. Sæson to indeholder tretten episoder og havde 5770 tusind seere til premieren, og med 6640 tusind seere til sæsonfinalen.

BBC fornyede showet med den tredje sæson som havde premiere den 11. september 2010.

Plot 

Merlin skal fortsætte med hans skæbne, at beskytte Camelot og den unge prins Arthur ved bruge sin specielle gave: magi. Imidlertid har kong Uther forbudt den praksis af trolddom og Merlin skal holde sine talenter hemmelig under forudsætningen af dødsstraf.

Da mange farer truer den mytiske by, skal Arthur, med Merlin ved sin side, vise stort mod og dygtighed for at forsvare riget.

Gaius, hoflæge, fortsætter med at hjælpe og vejlede Merlin. Gwen er, som altid, en gæv ven til Merlin, hjælper, hvor hun kan i hans eventyr med Arthur.

Morgana, kongens myndling, er i stigende grad bekymret over hendes drømme. Imens forbliver den Store Drage under slottet, meget opmærksom på de eventyr af vores unge troldmand oplever.

Medvirkende

Tilbagevendende

Gæstestjerner

Episoder

Kilder 

Merlin (tv-serie)
Beijing–Guangzhou–Shenzhen–Hongkong højhastighedsjernbane

Beijing–Guangzhou–Shenzhen–Hongkong højhastighedsjernbane eller Jingguangshengang højhastighedsjernbane er en højhastighedsjernbane i Folkerepublikken Kina.
Når banen er færdig vil den forbinde Beijing Vestbanegård i Beijing og Futian Stationen i Shenzhen. Herefter krydser den grænsen til Hongkong og slutter ved 
West Kowloon Station. Den samlede længde af banen vil være 2.230 km. 

Anlægsarbejdet begyndte i 2005 
 Strækningen Wuhan–Guangzhou åbnede i december 2009. 
 Strækningen Guangzhou–Shenzhen åbnede i december 2011.
 Strækningen Zhengzhou–Wuhan åbnede september 2012. 
 Strækningen Beijing–Zhengzhou åbnede i december 2012.
 De sidste 36 kilometer mellem Shenzhen og Hongkong forventes at åbne i 2015.

Banen er verdens længste højhastighedsjernbane. og reducerer rejsetiden fra 22 timer til mindre end 10 timer.

Referencer 

Jernbanestrækninger i Kina
Højhastighedsjernbanestrækninger
Simpel harmonisk bevægelse

En simpel harmonisk bevægelse er i fysikken en måde at beskrive bevægelse omkring en ligevægtstilstand eller oscillation. En kraft virker for at bringe det bevægede tilbage i ligevægtstilstanden, og for simple harmoniske bevægelser specifikt gælder det, at kraften er proportional med forskydningen. Noget, der foretager en harmonisk bevægelse, kaldes en harmonisk oscillator.

Formeludledning 
Som det er givet i definitionen vil kraften virke modsat og proportionalt forskydningen af det oscillerende. Kraften er altså lig den negativ placeringsforskydning gange en proportionalitetskonstant:

Præcis den samme formel kendes fra Hookes lov, der bruges til at beskrive kraften i en fjeder som udstrækningen gangen fjederkonstanten. Et lod i en fjeder kan altså lave en simpel harmonisk bevægelse og omvendt kan simple harmoniske oscillatorer beskrives som masse-fjeder-systemer. Kraften i udtrykket kan imidlertid også skrive som masse gange acceleration, og yderligere kan acceleration skrives som position differentieret to gange. Man får:

Derved fremkommer en lineær, homogen differentialligning. Løsningen er en funktion for placeringen, og den må således afspejle det periodiske i en funktion. En løsning er da også en sinusoidal funktion givet ved:

Dette kan testes ved at indsætte den på x's plads i differentialligningen:

Det ses, at ligningen er sand, når

Ved omrokering af denne ligning får man:

Omega symboliserer vinkelfrekvensen, der hænger sammen med frekvensen af bevægelsen ved

Vinkelfrekvensen er altså er givet ved kvadratroden af fjederkonstant over massen, mens massen er givet ved fjederkonstant over vinkelfrekvensen kvadreret. Sidstnævnte sammenhæng anvendes i rummet, da vægtløsheden umuliggør en tyngdefeltsafhængig vægt. Den anvendes tilsvarende med en Quartz Crystal Microbalance til at måle tynde film.

Fodnoter 

Fysik
Baltzar von Platen

Baltzar von Platen henviser til:

 Baltzar von Platen (1766-1829) - svensk kanalbygger, søofficer og politiker. Statholder i Norge.
 Baltzar von Platen (1804-1875) - svensk søofficer og politiker.
 Baltzar von Platen (1898-1984) - svensk opfinder.
Beijing Vestbanegård

Beijing Vestbanebanegård eller Beijing Vest ligger i det tidligere Xuanwudistrikt i Beijing. Den blev åbnet i 1996 efter en treårig byggeperiode, og er en af de største jernbanestationer i Asien. Den blev udvidet i 2000 og kan nu betjene 300.000 passagerer per dag og har også et stort antal parkeringspladser.

Tog som udgår fra Beijing Vest går mod vest og syd , med undtagelse af destinationer mod kysten. De afgår fra Beijing Hovedbanegård.

Beijing–Guangzhou–Shenzhen–Hongkong højhastighedsjernbane, som foreløbig går til Shenzhen (2012), afgår fra stationen.

Vestbanegård
Jernbanestationer i Kina
Bed and breakfast

En bed and breakfast (ofte forkortet til B&B men også skrevet BnB i nogle tilfælde) er en lille virksomhed, der tilbyder overnatning og morgenmad, men ikke andre måltider. Typisk er en bed and breakfast placeret i private personers hjem og indrettet med mellem 4 og 11 værelser, gennemsnitligt 6.

Normalt bliver gæster installeret i private værelser med tilhørende badeværelser. I nogle bed and breakfast'er deles badeværelserne dog med andre gæster. Morgenmad serveres enten på værelset, i en spisestue eller i værtens køkken.

En bed and breakfast bliver drevet enten som en sekundær indtægtskilde eller som primær beskæftigelse. Ofte er der ejerne selv, der fremstiller morgenmaden og rengør værelserne, men nogle bed and breakfast'er ansætter personale til disse opgaver. Modsat kroer og hoteller er der sjældent ansat professionel ledelse, men det kan ske, hvis den samme ejer har flere bed and breakfast'er.

Nogle bed and breakfast'er er indrettet i særlige omgivelser som f.eks. husbåde, fyrtårne eller historiske bygninger.

Bed and breakfast er særlig udbredt i Storbritannien, hvor langt de fleste byer har en eller flere bed and breakfast'er. I Danmark findes også bed and breakfast, men i langt mindre udbredt grad end i mange andre lande.

Referencer

Eksterne henvisninger 

Turisme
Bygninger, konstruktioner og anlæg efter type
Thomas Couture

Thomas Couture (født 21. december 1815 i Senlis, død 30. marts 1879 i Villers-le-Bel ved Paris) var en fransk maler. Couture var elev af Antoine-Jean Gros og Paul Delaroche. Han optrådte først med billeder som Den fortabte søn, Kærlighed til guldet, der gjorde megen lykke, og nåede højdepunktet med: Romere fra forfaldstiden, et stort, figurrigt billede med halvnøgne kvinder og mænd, sløve og overmætte af orgiets vellyst. Dette arbejde, der, udstillet på Parisersalonen 1847, vakte en ganske overordentlig opsigt, viser en ypperlig teknik, både ved sikker formgivning og en rig og original farvevirkning, hvis toner er stemte godt sammen med emnets karakter. Hans senere værker betegner en tydelig nedgang i kunstværdi; i slutningen af sit liv var denne Klassicismens dekadent en glemt mand; hans tekniske mesterskab, som ikke kan dække over billedernes mangel på dybere indhold, anviste ham imidlertid en plads som en meget søgt lærer, til hvem kunstneremner alle vegne fra, således også fra Norden, særlig Sverige: Johan Christoffer Boklund, Ferdinand Fagerlin, Geskel Saloman, August Jernberg, strømmede hen i 1850’erne, og hans kunsthistoriske betydning i denne henseende strækker sig derfor vidt. Af hans senere arbejder skal nævnes det virtuosmæssig udførte Falkejægeren, 1855, og vægmalerierne i kirken Saint-Eustache med fremstillinger af Marias liv. Couture har skrevet Entretiens d’atelier og Paysage, 1868-69, der skaffede ham mange fjender blandt hans kunstfæller. På den franske kunstudstilling i København 1914 sås bl.a. Ærkebiskop Sibour, studie til Kejserprinsens dåb, et af de af Napoleon 3. bestilte og delvis ufuldendte historiemalerier.

Kilde 
 

Malere fra Frankrig
Historiemalere
Franskmænd i 1800-tallet
Modtagere af Prix de Rome for maleri
Butterup-Tuse Sogn

Butterup-Tuse Sogn er et sogn i Holbæk Provsti (Roskilde Stift). Det blev oprettet 2. december 2012 ved sammenlægning af Butterup Sogn og Tuse Sogn. 

I 1800-tallet var Tuse Sogn anneks til Butterup Sogn. Tuse Sogn hørte til Tuse Herred, Butterup Sogn til Merløse Herred, begge i Holbæk Amt. Butterup-Tuse sognekommune blev ved kommunalreformen i 1970 indlemmet i Holbæk Kommune.

I Butterup-Tuse Sogn ligger Butterup Kirke og Tuse Kirke.

I Butterup Sogn findes følgende autoriserede stednavne:
 Butterup (bebyggelse, ejerlav)
 Løvenborg (ejerlav, landbrugsejendom)
 Mosehuse (bebyggelse)
 Møsthuse (bebyggelse)
 Severinsminde (ejerlav, landbrugsejendom)
 Teglværkshuse (bebyggelse)

I Tuse Sogn findes følgende autoriserede stednavne:
 Allerup (bebyggelse, ejerlav)
 Nordenskov (bebyggelse)
 Tuse (bebyggelse, ejerlav)
 Tuse Huse (bebyggelse)

Noter

Eksterne kilder/henvisninger 
 
 

Sogne i Holbæk Kommune
Sogne i Roskilde Stift
Sogne i Merløse Herred
Etableret i 2012
Hjembæk-Svinninge Sogn

Hjembæk-Svinninge Sogn er et sogn i Holbæk Provsti (Roskilde Stift). Sognet blev dannet ved sammenlægning af Hjembæk Sogn og Svinninge Sogn 1. oktober 2012.

I 1800-tallet var Svinninge Sogn anneks til Hjembæk Sogn. Begge sogne hørte til Tuse Herred i Holbæk Amt. Hjembæk-Svinninge sognekommune blev ved kommunalreformen i 1970 indlemmet i Svinninge Kommune, der ved strukturreformen i 2007 indgik i Holbæk Kommune.

I Hjembæk-Svinninge Sogn ligger Hjembæk Kirke og Svinninge Kirke.

I Hjembæk Sogn findes følgende autoriserede stednavne:
 Aggersvold (ejerlav, landbrugsejendom)
 Bøssehuse (bebyggelse)
 Godthåb (bebyggelse)
 Hjembæk (bebyggelse, ejerlav)
 Hjembæk Frihed (bebyggelse)
 Hørløkke (bebyggelse)
 Langholm (bebyggelse)
 Lille Stokkebjerg (bebyggelse)
 Lysebjerg (bebyggelse)
 Petersborg (bebyggelse)
 Skelbæk (bebyggelse)
 Stokkebjerg (bebyggelse, ejerlav)

I Svinninge Sogn findes følgende autoriserede stednavne:
 Arnakkegård (landbrugsejendom)
 Gudmandstrup (bebyggelse, ejerlav)
 Maglebjerg (bebyggelse)
 Nordgårde (bebyggelse)
 Skelbæk (bebyggelse)
 Svinninge (bebyggelse, ejerlav)
 Svinningegård (landbrugsejendom)
 Æblemade (bebyggelse)

Noter

Eksterne kilder/henvisninger 
 
 

Sogne i Holbæk Kommune
Sogne i Roskilde Stift
Sogne i Holbæk Amt
Etableret i 2012
Skamstrup-Frydendal Sogn

Skamstrup-Frydendal Sogn er et sogn i Holbæk Provsti (Roskilde Stift). Sognet blev dannet 2. december 2012 ved sammenlægning af Skamstrup Sogn og Frydendal Sogn.

I 1800-tallet var Frydendal Sogn anneks til Skamstrup Sogn. Begge sogne hørte til Tuse Herred i Holbæk Amt. Skamstrup-Frydendal sognekommune blev ved kommunalreformen i 1970 indlemmet i Tornved Kommune, der ved strukturreformen i 2007 indgik i Holbæk Kommune.

I Skamstrup-Frydendal Sogn ligger Frydendal Kirke, Skamstrup Kirke og Skamstrup Præstegård.

I Skamstrup Sogn findes følgende autoriserede stednavne:
 Bennebo (bebyggelse, ejerlav)
 Frydendal (bebyggelse)
 Grækerhuse (bebyggelse)
 Hjortebjerg (bebyggelse)
 Håbet (bebyggelse)
 Knøsen (areal)
 Lågeledshuse (bebyggelse)
 Mørkøv (stationsby)
 Navstok (bebyggelse)
 Nyhuse (bebyggelse)
 Orelund (ejerlav, landbrugsejendom)
 Ramsherred (bebyggelse)
 Rævebjerg (bebyggelse)
 Skamstrup (bebyggelse, ejerlav)
 Skellingsted (bebyggelse, ejerlav)
 Stat-af (bebyggelse)
 Syvendekøb (bebyggelse, ejerlav)
 Søen (bebyggelse)
 Sørninge (bebyggelse, ejerlav)
 Vinskoven (areal, bebyggelse)

I Frydendal Sogn findes følgende autoriserede stednavne:
 Simmenfeld (bebyggelse, ejerlav)
 Torbenfeld (bebyggelse, ejerlav, landbrugsejendom)

Noter

Eksterne kilder/henvisninger 
 
 

Sogne i Holbæk Kommune
Sogne i Roskilde Stift
Sogne i Holbæk Amt
Etableret i 2012
Bjergmynte

Bjergmynte (Clinopodium) er en meget omdiskuteret slægt. Det blev vist i 2004, at den er polyfyletisk, og man må derfor forvente, at nogle af de nævnte arter vil blive udskilt under andre slægtsnavne. For tiden rummer den ca. 13 arter, som alle er flerårige, urteagtige planter med opret vækst, firkantede stængler og modsatte, stilkede og ægformede blade. Blomsterne sidder flere sammen i bladhjørnerne, og de er 5-tallige, uregelmæssige (med kun ét symmetriplan og tydelig læbedannelse). Frugterne er kapsler med forholdsvis få frø.

 Skov-Bjergmynte (Clinopodium grandiflorum)
 Hede-Bjergmynte (Clinopodium nepeta)
 Kransbørste (Clinopodium vulgare)

 Clinopodium ashei
 Clinopodium bolivianum
 Clinopodium chinense
 Clinopodium coccineum
 Clinopodium dentatum
 Clinopodium glabrum
 Clinopodium menthifolium
 Clinopodium umbrosum

Noter 

Læbeblomst-familien
Võhma

Võhma () er en by (linn) i det sydlige Estland.

Byen har  indbyggere og ligger i Põhja-Sakala kommune (vald) i Viljandi maakond (amt) på grænsen mod nord til Järva maakond. Võhma ligger i skæringspunktet mellem to færdselsårer: Tallinna–Viljandi-jernbanen og Imavere–Viljandi–Karksi-Nuia–hovedvejen.

Historie 

Võhma omtales første gang i 1583 under navnet Wechma. Bebyggelsen hørte under Pilistvere kihelkond (Pilistvere sogn).

I året 1900 åbnedes jernbanen fra Tallinn til Viljandi gennem Võhma; stationen blev opført i 1899. Efter jernbanens åbning udviklede landsbyen sig hurtigt til en stationsby. I 1908 oprettedes Võhma frivillige Brandkorps (Võhma Vabatahtlik Tuletõrje Ühing) og 1912 et fællesmejeri.

I 1928 åbnede Võhma Eksportslagteri (Võhma Eksporttapamaja). Det skete på et fordelagtigt tidspunkt, hvor kombinationen af skæringspunktet mellem jernbane og landevej samt et omfattende svine- og kreaturopdræt i omegnen fremmede byens udvikling. Endnu inden 2. verdenskrig brød ud virkede Võhma Ühispank (Võhma fællesbank), der formåede at samle en stor del af de penge, der blev tjent i landbrugsdriften.
 
Under 2. verdenskrig led Võhma hårdt: eksportslagteriet brændte og talrige huse blev ødelagte.

I 1945 fik Võhma status af alev. Genopbygningen af byen begyndte.

I årene 1972–1975 opførtes i Võhma et nyt slagteri, flere etageboligejendomme, en ny skole med mere. I 1980'erne arbejde på slagteriet mere end 800 ansatte, og byen fik et monofunktionelt præg, hvilket var byen til stor skade: i 1996 gik slagteriet bankerot og bidrog til en meget stor arbejdsløshed, som det først efter flere år lykkedes at mindske.

Võhma fik egen kommunal forvaltning den 10. oktoober 1991, og bystatus den 10. august 1993.

Referencer

Eksterne henvisninger 

 Võhma hjemmeside  (estisk)
 Võhma Historiske Forenings hjemmeside  (estisk)

Byer i Estland
Reykjanesviti

Reykjanesviti er Islands ældste fyrtårn, og det fungerer som anduvningsfyr for Reykjavík og Keflavík.

Fyrtårnet er en 31 meter høj konstruktion på spidsen af den sydvestlige Reykjanes-halvø. Den oprindelige struktur blev opført 1878; kun otte år senere blev bygningen ødelagt i et jordskælv. I 1929 blev det nuværende fyrtårn taget i brug, en betonbygning med et traditionelt udseende. Fyrtårnets fokushøjde ligger 73 m.o.h.

Kildehenvisninger

Eksterne henvisninger 

Fyrtårne
Bygninger, konstruktioner og anlæg på Island
Karl af Baden

Storhertug Karl af Baden (; 8. juni 1786 – 8. december 1818) var storhertug af Storhertugdømmet Baden fra 1811 til sin død i 1818.

Han var ældste overlevende søn af Arveprins Karl Ludvig af Baden. Da hans fader døde allerede i 1801, blev det Karl, der efterfulgte sin bedstefader Karl Frederik som storhertug i 1811.

Biografi 

Karl blev født den 8. juni 1786 i Karlsruhe som anden (men ældste overlevende) søn af Arveprins Karl Ludvig af Baden og Amalie af Hessen-Darmstadt, datter af Landgreve Ludvig 9. af Hessen-Darmstadt.

Da Karls fader døde i 1801, ni år før sin egen fader Markgreve Karl Frederik af Baden, blev det derefter Karl, der blev arveprins.

I forbindelse med opløsningen af det Tysk-romerske rige i 1806 ophøjede Napoleon Markgrevskabet Baden til et storhertugdømme, og Baden fik tildelt så mange nye territorier, at arealet blev femdoblet.

Karl blev storhertug, da hans bedstefader Storhertug Karl Frederik døde den 10. juni 1811.

Storhertug Karl døde den 8. december 1818 i Karlsruhe, kun 32 år gammel. Da hans eneste søn Alexander var død i 1816, blev han efterfulgt som storhertug af sin fars bror Ludvig.

Ægteskab og børn 

Karl giftede sig den 8. april 1806 i Paris med Stéphanie de Beauharnais. Hun var datter af en fætter til Alexandre de Beauharnais og adoptivdatter af Napoleon 1. af Frankrig. De fik fire børn:

 Louise (1811-1854), gift med Prins Gustav af Wasa og tidligere kronprins af Sverige
 Josephine (1813-1900), gift med Fyrst Karl Anton af Hohenzollern
 Alexander (1816-1816)
 Marie Amalie (1817-1888), gift med William Douglas-Hamilton, 11. Hertug af Hamilton

Se også 
 Kaspar Hauser

Litteratur

Eksterne links 

|-
| colspan="3" style="border-top: 5px solid #FFD700; text-align:center;" | KarlHuset Zähringen 
|-
! colspan="3" style="border-top: 5px solid #79DBFF;" | Kongelige og fyrstelige titler

Storhertuger af Baden
Huset Zähringen
Personer fra Karlsruhe
Tyskere i 1700-tallet
Tyskere i 1800-tallet